
2-2. pielikums
atklāta konkursa nolikumam
“Muitas elektronisko pakalpojumu informācijas sistēmu pilnveidošana, uzturēšana un garantijas nodrošināšana”
iepirkuma identifikācijas Nr. FM VID 2023/283/ERAF


TEHNISKĀ SPECIFIKĀCIJA

atklātam konkursam “Muitas elektronisko pakalpojumu informācijas sistēmu pilnveidošana, uzturēšana un garantijas nodrošināšana”, iepirkuma identifikācijas Nr. FM VID 2023/283/ERAF. (turpmāk – Konkurss)

2. daļā
“Integrētā tarifa vadības sistēmas (ITVS) pilnveidošana, uzturēšana un garantijas nodrošināšana”


[bookmark: _Hlk125395439]Konkursa tehniskās specifikācijas sagatavošanas vai pēdējās aktualizācijas datums: 2024. gada 13. maijs.


1. [bookmark: _Toc88556768]Ievads
1.1. [bookmark: _Toc88556769]Iepirkuma mērķis. 
1.1.1.	Iepirkuma mērķis ir izvēlēties piegādātāju, kurš nodrošinās Integrētā tarifa vadības sistēmas (turpmāk – ITVS vai Sistēma) uzturēšanu, veiks kļūdu labojumus, izstrādās Sistēmas papildinājumus un nodrošinās izstrādāto papildinājumu garantiju. Iepirkuma ietvaros tiek iegādāti šādi pakalpojumi:
1.1.1.1.	Pakalpojuma uzsākšana, tajā skaitā Sistēmas dokumentācijas un pirmkoda pārņemšana;
1.1.1.2.	Sistēmas uzturēšanas pakalpojuma nodrošināšana;
1.1.1.3.	Sistēmas darbības nodrošināšana:
1.1.1.3.1.	Sistēmas kļūdu, uz kurām neattiecas garantijas saistības, novēršana; 
1.1.1.3.2.	Konsultāciju sniegšana.
1.1.1.4.	Sistēmas papildinājumu izstrāde;
1.1.1.5.	Izmaiņu pieprasījumu projektēšana un novērtēšana;
1.1.1.6.	Izmaiņu pieprasījumu realizācija.

1.2. Termini, definīcijas un saīsinājumi

	[bookmark: _Hlk166525643]Apgabals
	RZ pieteicēja norādītā informācijas sistēma (IS), sistēmas modulis vai ISIPS funkcionālais apgabals.

	Biznesa stundas (Business hours)
	Laiks, kad tiek veiktas intensīvākās biznesa darbības.
Tiek noteiktas katrā dalībvalstī un paziņotas Eiropas Komisijai. Šie laiki parādās Eiropas Komisijas uzturētajā sistēmā, kur atrodami dati par muitas posteņu kontaktiem un darba laikiem. Līguma izpratnē biznesa stundas ir darba dienās no plkst. 8.00 līdz plkst. 20.00.

	Darba diena/Darba laiks
	PASŪTĪTĀJA darba laiks. PASŪTĪTĀJA normālais darba laiks no pirmdienas līdz ceturtdienai ir no plkst. 8.15 līdz plkst. 17.00 un piektdienās no plkst. 8.15 līdz plkst. 15.45. 

	Darbu pasūtījums
	PASŪTĪTĀJA definēts noteiktā laikā veicams darbs. Par darbu pasūtījumu tiek slēgts vienošanās protokols, izņemot laika uzskaites darbus, kuri tiek pasūtīti atbilstoši Līguma 0.5.0 noteiktajai kārtībai. 

	Ekspertu metode
	Darbietilpības novērtēšanas metode, kas balstās uz ekspertu pieņēmumiem par darbietilpību.

	Epika (Epic)
	Augsta līmeņa prasības apraksta forma, kura apvieno lietotājstāstus.

	Gabaldarbs
	Liela apjoma IP vai iteratīvs IP, par kuru tiek slēgts vienošanās protokols.

	IBIS
	Izpildkodu bibliotēkas informācijas sistēma – VID kodu bibliotēka, kurā VID uztur programmatūras pirmkodus un izpildkodus.

	IPPV
	IZPILDĪTĀJA projekta pārvaldības vide, kas veic sinhronizāciju ar ISIPS.

	ISIPS
	PASŪTĪTĀJA projekta pārvaldības vide, kas veic sinhronizāciju ar IPPV.

	Izmaiņu pieprasījums (IP)
	RZ, kas tiek klasificēts kā IP, ja nepieciešamas izmaiņas vai papildinājumi Sistēmā, vai garantijai nepakļauto kļūdu novēršana. IP klasificējas kā maza apjoma IP, liela apjoma IP un iteratīvi IP.

	IZPILDĪTĀJS
	Pretendents, ar kuru tiks noslēgts iepirkuma līgums 

	IZPILDĪTĀJA koordinators 
	IZPILDĪTĀJA nozīmēts darbinieks(-i), kurš ir atbildīgs par RLA, Nodevumu un citas nepieciešamās informācijas sagatavošanu un iesniegšanu PASŪTĪTĀJAM.

	Komentārs
	PASŪTĪTĀJA iebildumi, jautājumi vai komentāri par Nodevumu. Komentāri tiek ievadīti ISIPS pie izskatāmā Nodevuma aktuālās versijas vai komentāru caurskates tabulā. 

	Laika uzskaites darbi
	Atbilstoši Līguma 0.5.0.pielikumam laika uzskaites darbi ir maza apjoma IP vai konsultācijas. Par šādiem darbiem netiek slēgts vienošanās protokols.

	Lietojuma scenārijs (use case)
	Prasības apraksta forma, kura ietver lietojuma mērķi, lietotāja lomu, lietotāja un Sistēmas interakcijas, paplašinājumus (zarojumus), lietojuma diagrammu, akceptēšanas kritērijus.

	Lietotājstāsts (user story) (LS)
	Funkcionālo prasību apraksta forma, kura ietver lietotāja lomu, veicamo darbību, tās mērķi, akceptēšanas kritērijus.

	Nodevums
	IZPILDĪTĀJA jebkurš darba rezultāts, kas iesniedzams PASŪTĪTĀJAM.

	Operatīvā piegāde
	[bookmark: _Hlk63404175]Skripti, pirmkods vai izpildkods, kas tiek piegādāti starp programmatūras versijām un ir paredzēti operatīvai programmatūras izmaiņu ieviešanai vai problēmu novēršanai.

	PASŪTĪTĀJS
	Valsts ieņēmumu dienests 

	PASŪTĪTĀJA koordinators 
	PASŪTĪTĀJA darbinieks, kurš ir atbildīgs par RZ (atsevišķos gadījumos e-pasta) noformējuma pareizību, SVP sēdē pieņemto lēmumu un citas ar RZ saistītās informācijas apstrādi.

	Piegāde
	Jebkuru akceptējamu Nodevumu iesniegšana atbilstoši Līguma un tā pielikumu prasībām konkrētiem Nodevumiem.

	Piegādes paziņojums
	IZPILDĪTĀJA paziņojums par piegādes iesniegšanu, kas noformēts kā ar drošu elektronisko parakstu parakstīts dokuments, kurš iesūtams PASŪTĪTĀJA lietvedībā un PASŪTĪTĀJAM vai papīra dokuments, kurš reģistrēts PASŪTĪTĀJA lietvedībā. 

	Priekšlasījums
(walkthrough)
	Novērtēšanas process, kurā IZPILDĪTĀJS iepazīstina klātesošos ar iesniegto Nodevumu.

	Problēma
	Sistēmas darbības pārtraukums vai neatbilstība funkcionālajām prasībām vai nefunkcionālajām prasībām, Sistēmas drošības incidenti, neprecizitātes vai kļūdas Sistēmas dokumentācijā. 

	Problēmas novēršana
	IZPILDĪTĀJA piegādāts risinājums, kurā nav iespējams atkārtot pieteikto problēmu vai piegādāts risinājums, kurš ļauj problēmas svarīguma pakāpi pazemināt no kritiskas uz steidzamu vai parastu vai no steidzamas uz parastu.

	Problēmu ziņojums (PZ) 
	RZ, kurā aprakstīta problēma, kas radusies Sistēmas darbībā vai akcepttestēšanas laikā, t.sk. Sistēmas neatbilstība dokumentācijai, nepieciešami papildinājumi vai labojumi dokumentācijā, ietver arī garantijai pakļautās problēmas.

	Programmatūras versija (turpmāk arī – versija)
	Instalējams kārtējais programmatūras variants, kas sastāv no programmatūras pirmkoda, izpildkoda, konfigurācijas skriptiem, versijas piezīmēm, aktualizētas dokumentācijas un testēšanas pārskatiem.

	Reakcijas laika atbilde (RLA)
	IZPILDĪTĀJA sniegtā atbilde uz pieteikto RZ. 

	Reģistrēts ziņojums (RZ) 
	Jebkurš pieteikums, kas reģistrēts ISIPS. Reģistrētie ziņojumi tiek klasificēti kā PZ, IP vai konsultācijas.

	Sistēma (ITVS)
	Integrētā tarifa vadības sistēma

	Sistēmu vadības padome (SVP) 


	PASŪTĪTĀJA amatpersonu un/vai darbinieku (turpmāk – PASŪTĪTĀJA darbinieks) kopums, kas pieņem lēmumus par Sistēmas izmaiņām un citiem Līgumā noteiktajiem darbu pārvaldības jautājumiem un darbojas saskaņā ar PASŪTĪTĀJA iekšējiem dokumentiem, kas nosaka SVP darbības principus un kompetenci.

	Testpiemērs
	No IPPV uz ISIPS sinhronizējams vienums akcepttestēšanas nodrošināšanai.

	


	


	Saīsinājums  
	Atšifrējums

	AES
	Automatizētā eksporta sistēma

	AIS
	Automatizētā importa sistēma

	CMIS
	Centrālā muitas informācijas sistēma

	DNS
	Datu noliktavas sistēma

	EK
	Eiropas Komisija

	EKS
	Eksporta kontroles sistēma 

	EMDAS
	Elektroniskā muitas datu apstrādes sistēma, kas ietver EMDAS1 un EMDAS2

	ES
	Eiropas Savienība

	ITVS vai Sistēma
	Integrētā tarifa vadības sistēma

	JAVA
	Programmēšanas valoda

	MAIS
	Maksājumu administrēšanas informācijas sistēma

	MD
	Muitas deklarācija

	Mikroserviss
	Programmatūras izstrādes tehnika, ar kuras palīdzību veido lietojumprogrammatūras no atsevišķiem servisiem

	SMK
	Savienības Muitas kodekss

	VID
	Valsts ieņēmumu dienests

	VID ISS ECI
	VID Informāciju sistēmu savietotāja Universālais CCN/CSI Komunikāciju modulis un tā sniegtā saskarne datu apmaiņai caur CCN/CSI

	WS
	No angļu valodas – Web service. Tīmekļa pakalpe.




1.3. [bookmark: _Toc88556772]Problēmu klasifikācija 
Visām konstatētajām Sistēmas darbības problēmām tiek piešķirtas šādas klases un svarīguma pakāpes: 
	Klase
	Pieteiktās problēmas īss raksturojums, pēc kura PASŪTĪTĀJS nosaka klasi
	Svarīguma pakāpe
PASŪTĪTĀJA
ISIPS

	1.
	Nevar izpildīt ITVS un/vai ITVS darbības nepilnību dēļ, saistīto IS funkciju vai apdraud ITVS un/vai ITVS darbības nepilnību ietekmēto saistīto IS drošību, vai iesniegtā Nodevuma saturs neļauj sasniegt darbu pasūtījumā izvirzītos mērķus, vai netiek ievērotas šī pielikuma 2.7.2.apakšpunktā uzskaitītās prasības.
	Kritisks

	2.
	Traucē izpildīt ITVS un/vai ITVS darbības nepilnību dēļ, saistīto IS funkciju, nav zināms cits izpildes variants vai var apdraudēt ITVS un/vai ITVS darbības nepilnību ietekmēto saistīto IS drošību, vai iesniegtā Nodevuma saturs neļauj sasniegt būtiskākos darba uzdevumā izvirzītos mērķus. 
	Kritisks vai Steidzams

	3.
	Traucē izpildīt ITVS un/vai ITVS darbības nepilnību ietekmēto saistīto IS funkciju, ir zināms cits izpildes variants, vai iesniegtā Nodevuma saturs daļēji neļauj sasniegt darba uzdevumā izvirzītos mērķus. 
	Steidzams vai Parasts

	4.
	Sagādā neērtības darbā, bet neiespaido ITVS un/vai ITVS darbības nepilnību ietekmēto saistīto IS funkciju, vai iesniegtā Nodevuma saturs ļauj sasniegt darba uzdevumā izvirzītos mērķus, bet nepieciešami precizējumi. 
	Parasts



1.4. Prasību apraksts
Visas prasības pakalpojumam, kuras aprakstītas tehniskās specifikācijas 2. punktā ir obligātas. Ja prasības formulējumā ir vārds “vismaz”, tad prasība nosaka minimālās prasības. Izstrādātājam ir tiesības paplašināt prasības būtību vai ieteikt savādāku veidu, kā nodrošināt to pašu mērķi un vajadzību, piedāvājot, viņaprāt, labāku risinājumu. Prasību īstenošanas aprakstam jābūt pietiekamam, lai nepārprotami būtu aprakstīts prasības īstenošanas mehānisms vai rīki (līdzekļi), ar kuriem ir iespējams īstenot prasību, un Izstrādātāja izpratne par piedāvājamo risinājumu.
Tehniskā piedāvājuma apraksts jāiesniedz atbilstoši Konkursa nolikuma 2.2. apakšpunktam “Tehniskais piedāvājums”.
1. [bookmark: _Toc88556774]PRASĪBAS PAKALPOJUMAM
1. [bookmark: _Toc88556775]
2. 
2.1. Prasības pakalpojuma uzsākšanai – Sistēmas dokumentācijas un pirmkoda pārņemšana
2.1.1. Ne vēlāk kā 15 darba dienu laikā, skaitot no PASŪTĪTĀJA pieprasījuma un Sistēmas dokumentācijas saņemšanas, IZPILDĪTĀJAM jānodrošina PASŪTĪTĀJAM pieejama projekta bibliotēka un programmatūras koda bibliotēka. Projekta bibliotēkai un programmatūras koda bibliotēkas konfigurācijai jābūt saskaņotai ar PASŪTĪTĀJU.
2.1.2. Ne vēlāk kā 15 darba dienu laikā, skaitot no PASŪTĪTĀJA pieprasījuma saņemšanas, IZPILDĪTĀJAM jāuzstāda Sistēmas izstrādes un testēšanas vide, izmantojot PASŪTĪTĀJA iesniegto Sistēmas pirmkodu, izpildkodu un datubāzu shēmas.
2.1.3. Pēc IZPILDĪTĀJA pieprasījuma PASŪTĪTĀJS 15 darba dienu laikā nodod IZPILDĪTĀJAM esošo regresa testpiemēru un skriptu kopu.
2.2. [bookmark: _Toc88556776]Prasības ISIPS un IPPV sinhronizācijai
2.2.1. IPPV un ISIPS sinhronizācijai tiek izmantots TASKTOP rīks, IZPILDĪTĀJAM kā IPPV ir jāizmanto kāds no TASKTOP tīmekļa vietnē (https://www.tasktop.com/integrations) minētajiem rīkiem.
2.2.2. Sinhronizāciju ir jāveic atbilstoši Līguma 0.7.0 pielikumam “Sadarbības kārtība”.
2.3. [bookmark: _Toc88556777]Termiņi 
2.3.1. Reakcijas laiks
2.3.1.1. Reakcijas laikā IZPILDĪTĀJAM jānodrošina pieteikuma izpēte, klasifikācija un atbildes sniegšana – reakcijas laiki (stundās), par pieteikumā norādītās problēmas cēloni un novēršanas laiku vai izmaiņu pieprasījuma realizēšanai prognozējamo darbietilpību un realizēšanai nepieciešamo laiku saskaņā ar Līguma 0.7.0 pielikumā “Sadarbības kārtība” norādītajiem reakcijas laikiem.
2.3.1.2.  Problēmas novēršanas un izmaiņu pieprasījumu realizēšanas laiks
2.3.1.3. IZPILDĪTĀJAM jānodrošina Līguma 0.7.0 pielikuma “Sadarbības kārtība” 8.punktā “Problēmu novēršanas un izmaiņu pieprasījumu realizēšanas termiņu noteikšanas kārtība” norādīto termiņu ievērošana.
2.4. [bookmark: _Toc88556778]Uzturēšanas pakalpojuma nodrošināšana līguma laikā
2.4.1. Atbalsta nodrošināšana
2.4.1.1. IZPILDĪTĀJAM jānodrošina atbalsta pakalpojumi PASŪTĪTĀJA darba laikā, kā arī Sistēmas jauno versiju uzstādīšanas laikā PASŪTĪTĀJA akcepttesta un produkcijas vidēs. Atbalsts jānodrošina latviešu valodā.
2.4.1.2. Atbalstam jābūt pieejamam tiešsaistē (nodrošinot IPPV un ISIPS tiešsaistes savienojumu), izmantojot elektronisko pastu, izmantojot tālruni, videokonferenču rīkus un klātienē.
2.4.2. Sistēmas konfigurēšanas atbalsts
2.4.2.1. Atbalsts versiju uzstādīšanai PASŪTĪTĀJA vidēs.
2.4.2.2. Standartprogrammatūras papildinājumu vai drošības ielāpu testēšana pirms ieviešanas sistēmā; 
2.4.2.3. Reģistrēta ziņojuma apstrāde atbilstoši tā svarīguma pakāpei.

2.4.3. Garantijas saistību ietvaros novēršamo kļūdu nodošana garantijas uzturētāja servisa dienestam.
2.4.3.1. Problēmu, kuru cēlonis ir iepriekšējā pakalpojumu sniedzēja nekvalitatīvi izstrādāta programmatūra, uz kuru attiecas iepriekšējā pakalpojumu sniedzēja garantijas saistības, novēršana tiek nodota iepriekšējam pakalpojumu sniedzējam novēršanai garantijas saistību ietvaros.
2.4.3.2. PASŪTĪTĀJS nodrošina IZPILDĪTĀJU ar šādai kļūdu nodošanai nepieciešamajām pilnvarām.
2.4.3.3. IZPILDĪTĀJA pienākums ir kontrolēt kļūdas labojuma piegādes termiņa ievērošanu, kavējuma gadījumā eskalēt problēmu PASŪTĪTĀJAM.
2.4.3.4. IZPILDĪTĀJAM jāveic iepriekšējā pakalpojumu sniedzēja garantijas saistību ietvaros piegādāto kļūdu labojumu testēšana.
2.4.3.5. IZPILDĪTĀJAM, veicot testu, jāpārbauda, vai piegādātais kļūdas labojums neietekmē IZPILDĪTĀJA izstrādāto sistēmas papildinājumu darbību. Gadījumā, ja piegādātais kļūdas labojums ietekmē IZPILDĪTĀJA izstrādāto pielāgojumu darbību, IZPILDĪTĀJAM jāsniedz PASŪTĪTĀJAM atzinums par ietekmes raksturu un cēloni.
2.4.3.6. Testēšanas rezultātā IZPILDĪTĀJAM jāsniedz PASŪTĪTĀJAM rekomendācijas par kļūdas labojuma akceptēšanu, atbilstoši nosacījumiem, kuri izriet no līguma starp PASŪTĪTĀJU un iepriekšējo pakalpojumu sniedzēju.
2.4.4. Programmatūras bibliotēkas un dokumentācijas bibliotēkas uzturēšana.
2.4.4.1. IZPILDĪTĀJAM ir pienākums uzturēt aktualizētu programmatūras pirmkoda bibliotēku un programmatūras dokumentācijas bibliotēku.
2.4.4.2. Operatīvo piegāžu ietvaros piegādātā programmatūra jāievieto programmatūras bibliotēkā pēc tās sekmīgas notestēšanas un pieņemšanas PASŪTĪTĀJA pusē.
2.4.4.3. IZPILDĪTĀJAM programmatūras dokumentācijas bibliotēka jāuztur specializētā dokumentācijas bibliotēkā. Aktualizēti programmatūras dokumentācijas vienumi jāievieto bibliotēkā pēc dokumentētās programmatūras piegādes un sekmīgas notestēšanas PASŪTĪTĀJA pusē. Veicot dokumentācijas vienumu ievietošanu bibliotēkā, jāaktualizē visa projekta bibliotēkas dokumentācija, lai tā nodrošinātu atbilstību faktiskajai situācijai. Visā Līguma izpildes laikā bez aktuālo darba versiju uzturēšanas vienmēr jāsaglabā arī visas VID iesniegto Nodevumu versijas.
2.4.4.4. IZPILDĪTĀJAM programmatūras dokumentācijas bibliotēkā jāuztur programmatūras dokumentācijas vienumos iekļauto shēmu, diagrammu un attēlu datnes. Datnēm jābūt rediģējamām, iepriekš ar PASŪTĪTĀJU vienojoties par to formātu.
2.4.4.5. Programmatūras dokumentācijas vienumiem ir jābūt apstrādājamiem ar biroja programmatūru nolasāmās datnēs, nodrošinot dokumentācijas savstarpējo integritāti un saites starp saistītiem dokumentācijas vienumiem.
2.4.4.6. IZPILDĪTĀJAM jānodrošina dažādu versiju programmatūras vienumu konfigurāciju pārvaldība (konfigurāciju informācijas uzkrāšana, savietojamība, atjaunošana utt.). IZPILDĪTĀJAM jādefinē, kuri objekti tiks pakļauti konfigurācijas pārvaldībai, piemēram, visi VID nododamie dokumenti – prasību specifikācijas, projektējuma apraksti, nododamā programmatūras produkta būtiskās komponentes (dinamiskie ielādes moduļi, datubāze utt.), jānodrošina objektu versiju viennozīmīga atpazīšana, kā arī jāorganizē šo objektu sakārtota glabāšana;
2.4.4.7. IZPILDĪTĀJAM jānodrošina versiju kontrole dokumentācijas un programmatūras veidiem (versijai, servisa pakai, online piegādei, datu labošanai, dokumentācijai u.tml.), jādefinē versionēšanas principi un izmantotie rīki.
2.4.5. Konsultāciju sniegšana PASŪTĪTĀJA pārstāvjiem.
IZPILDĪTĀJAM jānodrošina konsultāciju sniegšana PASŪTĪTĀJAM Līguma 0.7.0 pielikumā “Sadarbības kārtība” noteiktajos termiņos un atbilstošajā veidā. Konsultācijas sniegšanas fakts tiek fiksēts ISIPS.
2.4.6. [bookmark: _Hlk65833682]Sistēmas problēmu novēršana.
IZPILDĪTĀJAM jānodrošina programmatūras kļūdu novēršana Līguma 0.7.0 pielikumā “Sadarbības kārtība” noteiktajos termiņos un atbilstošajā veidā. 

2.5. [bookmark: _Toc88556779]Sistēmas papildinājumu izstrāde
2.5.1. Sistēmas papildinājuma izstrāde jāveic atbilstoši standartiem un normatīvajiem aktiem.
2.5.2. Izmaiņu pieprasījumu specificēšana un projektēšana.
2.5.2.1. Izmaiņu pieprasījuma specificēšanu un projektēšanu IZPILDĪTĀJS uzsāk pēc laika uzskaites vai gabaldarbu darbu pasūtījumu veikšanas.
2.5.2.2. [bookmark: _Hlk165969339]Izmaiņu pieprasījuma specificēšanas un projektēšanas Nodevumi ir sistēmas arhitektūras apraksti, programmatūras prasību specifikācijas un programmatūras projektējuma apraksti.
2.5.2.3. Gabaldarbu specificēšanas un projektēšanas Nodevumu akceptēšanu PASŪTĪTĀJAM jāveic, atbilstoši Gabaldarba programmatūras dokumentācijas Nodevuma nodošanas – pieņemšanas kārtībai.
2.5.3. Izmaiņu pieprasījumu realizācija 
2.5.3.1. Izmaiņu pieprasījumu realizāciju IZPILDĪTĀJS uzsāk pēc laika uzskaites vai gabaldarbu noteikto darbu pasūtījumu veikšanas.
2.5.3.2. Izmaiņu pieprasījuma realizācijas ietvaros IZPILDĪTĀJS veic programmatūras izstrādi un dokumentācijas izstrādi. 
2.5.3.3. Izmaiņu pieprasījuma realizāciju IZPILDĪTĀJS iesniedz PASŪTĪTĀJAM versijas veidā, ja vienošanās protokolā nav atrunāts citādi, vai, vienojoties ar PASŪTĪTĀJU, Operatīvās piegādes veidā.
2.5.3.4. Vienlaikus ar Vienošanās protokola darbu piegādi IZPILDĪTĀJS iesniedz PASŪTĪTĀJAM atskaiti par veiktajiem darbiem, atbilstoši Līguma 0.6.0 pielikumā “Darbu saskaņošanas un nodošanas – pieņemšanas kārtība” noteiktajam.

2.6. [bookmark: _Toc88556780]Prasības Nodevumiem
2.6.1. Programmatūras versija
2.6.1.1. Programmatūras versija sastāv no programmatūras pirmkoda, izpildkoda (ja tādu iespējams iesniegt), skriptiem, piegādes piezīmēm, aktualizētas dokumentācijas un testēšanas pārskatiem.
2.6.1.2. IZPILDĪTĀJAM programmatūras versija jāpiegādā pēc pieprasījuma vai ne retāk, kā reizi gadā, ja šajā laikā piegādāti kritiskas vai steidzamas prioritātes kļūdu labojumi vai operatīvie izmaiņu pieprasījumi.
2.6.1.3. IZPILDĪTĀJAM programmatūras versija jāiesniedz atbilstoši Līguma 0.7.0 pielikumā “Sadarbības kārtība” aprakstītajai kārtībai.
2.6.1.4. Pirms programmatūras versijas piegādes, savstarpēji vienojoties, var tikt organizēti programmatūras versijas Priekšlasījumi.
2.6.2. Operatīvā piegāde
2.6.2.1. Operatīvā piegāde sastāv no izpildkoda vai pirmkoda, skriptiem, piegādes piezīmēm un/vai skriptiem. Operatīvajai piegādei jāpiesaista akcepttesta scenāriji.
2.6.2.2. Programmatūras piegādes piezīmēs jānorāda: 
2.6.2.2.1. Piegādes identifikators;
2.6.2.2.2. Piegādē iekļautās izmaiņas (piegādātās funkcionālās prasības, labotās kļūdas); 
2.6.2.2.3. Ietekme uz saistītajām IS;
2.6.2.2.4. Ietekmes novērtējums attiecībā pret drošības atribūtiem (konfidencialitāte, integritāte, nepieejamība);
2.6.2.2.5. Piegādes uzstādīšanas instrukcija.
2.6.3. Programmatūras dokumentācija 
2.6.3.1. Līguma izpildes gaitā IZPILDĪTĀJAM programmatūras dokumentācijas bibliotēkā jāuztur un PASŪTĪTĀJAM jānodod vismaz šāda spēkā esoša dokumentācija: 
2.6.3.1.1. Administratora rokasgrāmatas;
2.6.3.1.2. Programmatūras prasību specifikācijas;
2.6.3.1.3. Programmatūras projektējuma apraksti;
2.6.3.1.4. Testēšanas dokumentācija (t.sk. regresa testu): testu specifikācijas, testu datu kopas, testēšanas pārskati;
2.6.3.2. Administratora rokasgrāmata, kurā jāiekļauj vismaz šāda informācija:
2.6.3.2.1. Prasības sistēmas darbības videi un standartprogrammatūras konfigurācijas parametri;
2.6.3.2.2. Sistēmas uzstādīšanas instrukcijas;
2.6.3.2.3. Automatizēto testēšanas rīku uzstādīšanas un automatizēto testu izpildes instrukcijas;
2.6.3.2.4. Izmaiņu un papildinājumu uzstādīšanas procedūra (administratora rokasgrāmatā jāapraksta vispārīgos principus un kārtību, bet katrai versijai specifiskās uzstādīšanas instrukcijas iekļaujamas programmatūras versiju aprakstā);
2.6.3.2.5. Uzturēšanas instrukcijas, tai skaitā:
2.6.3.2.5.1. Informācija par sistēmas auditācijas ierakstiem un žurnālfailiem;
2.6.3.2.5.2. Informācija par sistēmas konfigurācijas uzstādījumiem.
2.6.3.3. Programmatūras prasību specifikācija, kurai jāatbilst vismaz šādām prasībām (ja netiek piemērots standarts LVS 68:1996): 
2.6.3.3.1. Darbplūsmu un procesu loģika jāapraksta izmantojot procesu shēmas BPMN, EPC vai citā līdzvērtīgā notācijā;
2.6.3.3.2. Datu objekti un to savstarpējās saites jāapraksta izmantojot entītiju relāciju (ER) diagrammas;
2.6.3.3.3. Datu objektu dzīves cikls jāapraksta izmantojot stāvokļu pārejas diagrammas;
2.6.3.3.4. Sarežģītas lietotāju saskarnes aprakstāmas izmantojot ekrānformu prototipus;
2.6.3.3.5. Funkcionālās prasības ir aprakstītas vai nu lietotāju stāstu, vai lietojumu scenāriju formā.
2.6.3.4. Programmatūras projektējuma apraksts, kurā iekļauts vismaz:
2.6.3.4.1. Funkcionālā projektējuma apraksts;
2.6.3.4.2. Datu loģikas projektējuma apraksts (izmantojot ER diagrammas);
2.6.3.4.3. Saskarņu projektējuma apraksts.

2.6.4. [bookmark: _Hlk86236606]Testēšana
2.6.4.1. [bookmark: _Hlk91596299]Pirms piegādes IZPILDĪTĀJAM savā vidē jānodrošina katras programmatūras versijas testēšana atbilstoši Tehniskās specifikācijas 2.6.4.3.1., 2.6.4.3.2., 2.6.4.4. – 2.6.4.6. un 2.6.4.9. apakšpunktos norādītajām testu klasēm. 2.6.4.3.1., 2.6.4.3.2. un 2.6.4.4. apakšpunktos norādītajām testu klasēm veiktās testēšanas pārskati pievienojami versijas dokumentācijai.
2.6.4.2. Katrai programmatūras piegādei, kura nav versijas piegāde, IZPILDĪTĀJAM jāveic funkcionālie testi un jāveic drošības un ietekmes novērtējums attiecībā pret drošības atribūtiem (konfidencialitāte, integritāte, nepieejamība).
2.6.4.3. Automātiskie regresa testi:
2.6.4.3.1. IZPILDĪTĀJAM jānodrošina automātiskie regresa testi sistēmas funkcionalitātei, kuru ietekmē veiktās izmaiņas, apjomā, kurš ir saskaņots ar PASŪTĪTĀJU (izņemot funkcionalitāti, kuru nodrošina izmantotā standartprogrammatūra). Automātisko regresa testu saraksts un scenāriji ir saskaņojami ar PASŪTĪTĀJU;
2.6.4.3.2. Regresijas testi IZPILDĪTĀJAM ir jāizpilda savā testa vidē pirms Nodevuma iesniegšanas PASŪTĪTĀJAM, lai pārliecinātos, ka iepriekš izstrādātās funkcionalitātes nav defektētas jaunu izmaiņu realizācijas gadījumā. Pārskats jāpievieno versijas dokumentācijai un tai jāiekļauj visu veikto testu scenāriji un to rezultāti.
2.6.4.3.3. Regresijas testi IZPILDĪTĀJAM ir jāizpilda PASŪTĪTĀJA testa vidē uzstādītajai programmatūras versijai. Automātiskie testi veidojami tā, lai tie būtu palaižami atkārtoti neierobežotu reižu skaitu un lai tie neveicinātu testa vides datu bāzes pārpildīšanos (piemēram, paredzot testa laikā izveidoto datu dzēšanu). Regresa testu skripti jāpievieno regresa testu kopsavilkumam; 
2.6.4.3.4. Regresa testu kopsavilkums jāiesniedz PASŪTĪTĀJAM, nosūtot e-pastu Līguma 5.21. apakšpunktā noteiktā kontaktpersonai, un tajā ir jāatspoguļo pozitīvie un negatīvie testu scenāriju rezultāti. Negatīvajiem testu scenārijiem jāpievieno paskaidrojums par kļūdas iemesliem un to novēršanu.
2.6.4.4. Funkcionālie testi
2.6.4.4.1. Jānosedz visa versijā iekļautā izstrādātā funkcionalitāte, atbilstoši saskaņotajiem lietotājstāstiem, lietojumu scenārijiem vai programmatūras prasību specifikācijai, ja tāda konkrētajam vienumam ir izstrādāta.
2.6.4.4.2. IZPILDĪTĀJAM jāpievieno visu veikto funkcionālo testu pārskats un to rezultāti.

2.6.4.5. Veiktspējas un ātrdarbības testēšana
2.6.4.5.1. Izstrādājot izmaiņas programmatūrā, IZPILDĪTĀJAM ir jānodrošina Veiktspējas un ātrdarbības testēšana, kas novērtē sistēmas atbilstību specifikācijā noteiktajām noslodzes noturības prasībām;
2.6.4.5.2. Testēšanā IZPILDĪTĀJAM ir jāpārliecinās, ka izstrādātā funkcionalitāte neietekmē esošās sistēmas kopējo veiktspēju un ātrdarbību.
2.6.4.6. Drošības testēšana
2.6.4.6.1. Pirms Nodevuma iesniegšanas PASŪTĪTĀJAM, IZPILDĪTĀJAM savā testa vidē ir jāveic SISTĒMAS drošības testi. Testu laikā ir jāpārbauda vai izmaiņu realizācijas laikā nav radušās SISTĒMAS drošības ievainojamības;
2.6.4.6.2. Drošības testu atklātās ievainojamības ir jānovērš pirms Nodevuma iesniegšanai PASŪTĪTĀJAM vai arī pie piegādes jāinformē par to novēršanas termiņiem;
2.6.4.6.3. PASŪTĪTĀJAM ir tiesības drošības testu veikšanu savā testa vidē pasūtīt trešajām pusē.
2.6.4.7. [bookmark: _Hlk163743491]Lietojamības testēšana, kuras ietvaros pēc PASŪTĪTĀJA pieprasījuma jāpārbauda izstrādātās funkcionalitātes ergonomiskums, intuitivitāte, lietotāju apmierinātība. Par lietojamības testu veikšanas kārtību vienojas atsevišķi. Lietojamības testēšana nav jāiekļauj finanšu piedāvājumā darbietilpības novērtējuma tabulā.
2.6.4.8. [bookmark: _Hlk163743481]Integrācijas testēšana, kuras ietvaros jāpārbauda sadarbība ar citām informācijas sistēmām, pie noteikuma, ka šādu sistēmu testa vides ir pieejamas testam. Par integrācijas testu veikšanas kārtību IZPILDĪTĀJS un PASŪTĪTĀJS vienojas atsevišķi. Ja citu sistēmu testa vides nav pieejamas, integrācijas testēšanai PASŪTĪTĀJA testa vidē pēc PASŪTĪTĀJA pieprasījuma jāveido emulatori. Emulatoru izstrādes darbietilpība un integrācijas testēšanas darbietilpība nav jāiekļauj finanšu piedāvājumā darbietilpības novērtējuma tabulā.
2.6.4.9. Pieejamības testēšana, kura jāveic no jauna izstrādājamām sistēmas lietotāja saskarnēm vai saskarnēm, kuras iepriekš izstrādātas ievērojot šīs prasības, atbilstoši standarta ETSI EN 301 549 “IKT produktu un pakalpojumu publiskā iepirkuma pieejamības prasības Eiropā” 9.sadaļas “Tīmekļa vietnes” prasībām. Atbilstības nodrošināšana standarta ETSI EN 301 549 “IKT produktu un pakalpojumu publiskā iepirkuma pieejamības prasības Eiropā” prasībām attiecībā uz jau eksistējošām sistēmas saskarnēm tiks pasūtīta kā atsevišķs darbs.
2.7. [bookmark: _Toc88556781]Nefunkcionālās prasības 
2.7.1. Piekļuves prasības
2.7.1.1. Sistēmai ir jābūt noturīgai pret atsevišķu moduļu kļūmēm. Sistēmai jāsaglabā darbaspēja un jānodrošina transakciju integritāte vismaz šādos scenārijos:
2.7.1.1.1. Atsevišķas infrastruktūras iekārtas (serveru, datu glabāšanas ierīču, tīkla ierīču) atteices gadījumā;
2.7.1.1.2. Sakaru kanāla kļūdas vai darbības pārtraukuma gadījumā;
2.7.1.1.3. Operāciju sistēmas vai tehniskās kļūdas kādā (vienā) no serveriem gadījumā;
2.7.1.1.4. Datubāzes servera, pielietojumu servera, datubāzu vadības servera vai pielietojuma programmatūras kļūdas gadījumā.
2.7.1.2. Papildus jānodrošina, lai jebkuras personas, mehānisma vai procedūras kļūme nerada iespēju piekļūt neizpaužamai informācijai (ierobežotas pieejamības datiem).
2.7.1.3. Sistēmas tiek izmantota režīmā 24 x 7. ITVS pārtraukumi 12 mēnešu periodā nedrīkst pārsniegt 24 stundas, izņemot gadījumus, kad ir tehnoloģiski ierobežojumi. Darbības pārtraukumu laikā ieskaita plānotās un neplānotās dīkstāves, bet neieskaita gadījumus, kad darbības pārtraukums ir noticis no IZPILDĪTĀJA neatkarīgu iemeslu dēļ. Vienas atsevišķas nepieejamības gadījums nedrīkst pārsniegt 4 stundas VID darba laikā un 6 stundas pārējā laikā, izņemot gadījumus, kad ir tehnoloģiski ierobežojumi.
2.7.1.4. Nodevumu uzstādīšanu jābūt iespējams veikt bez vai ar minimāliem sistēmas darbības pārtraukumiem tā, lai kopējie Sistēmas darbības pārtraukumi nepārsniegtu 2.7.1.3. apakšpunktā noteikto.

2.7.2. Veiktspējas prasības
2.7.2.1. ITVS jāspēj apkalpot 1 660 iekšējie lietotāji, no tiem prognozēts, ka vienlaicīgi sistēmu lietos līdz 150 iekšējie lietotāji.
2.7.2.2. ITVS lietotāju datu ievadam vai datu pieprasījuma atbildei uz ekrāna ir jāizpildās ne ilgāk par 3 sekundēm. Minētā ātrdarbība jānodrošina pie maksimālā vienlaicīgo lietotāju skaita, ņemot vērā reālu datubāzu aizpildījumu produkcijas režīmā.
2.7.2.3. Sistēmai jānodrošina datu tieša pieejamība par pēdējiem 3 gadiem. Informācija, kas ir vecāka par 3 gadiem var tikt uzturēta arhīvā.
2.7.2.4. Sistēmas sinhrono Web servisu pieprasījumu apstrādes laiks nedrīkst pārsniegt 3 sekundes.

2.7.3. Drošības prasības
2.7.3.1. Sistēmai jābūt veidotai tā, lai nevarētu apiet autentifikācijas un autorizācijas procedūras un nesankcionēti lietot sistēmas funkcionalitāti vai piekļūt sistēmas datiem. Sistēmai jāapkalpo tikai identificētus, autentificētus un autorizētus lietotājus.
2.7.3.2. Sistēmas identifikācijas, autentifikācijas, autorizācijas un auditācijas procedūrām jāizpilda šādas prasības:
2.7.3.2.1. Jāizmanto autorizācijas princips, saskaņā ar kuru viss, kas nav tiešā veidā atļauts, ir aizliegts;
2.7.3.2.2. Visām darbībām jāpārbauda autorizācija darbības izpildei. Pārbaudei jānotiek katra pieprasījuma līmenī;
2.7.3.2.3. Jānodrošina aizsardzība pret lietotāju esamības pārbaudi (sistēma nedrīkst atklāt vai lietotājs eksistē vai nē pirms sekmīgas autentifikācijas);
2.7.3.2.4. Jebkurš autorizācijas vai autentifikācijas mēģinājums jāreģistrē sistēmas žurnālā;
2.7.3.2.5. Sistēmā visām lietotāju un administratoru veiktajām darbībām jātiek identificētām (jābūt zināmam, kura persona izpilda katru darbību) un reģistrētām sistēmas žurnālā;
2.7.3.2.6. Jānodrošina lietotāju identifikācijas datu aizsardzību. Aizliegts uzglabāt autentifikācijas datus atklātā tekstā datubāzē vai interneta pārlūkprogrammā.
2.7.3.3. Veicot sistēmas izstrādes darbus vai pielāgošanu jāievēro šādas prasības:
2.7.3.3.1. Sistēma jāizstrādā nodrošinot aizsardzību pret populārākajām ievainojamībām atbilstoši aktuālajam OWASP TOP sarakstam (ieskaitot Cross-site scripting (XSS), SQL injekcijas utml.) 
2.7.3.3.2. Jāpielieto ražotāju un nozares ekspertu ieteiktās labās prakses drošu informācijas sistēmu izstrādē;
2.7.3.3.3. Sistēmas izstrādē un ekspluatācijā nedrīkst izmantot komponentes, kuras ražotājs pozicionē kā “Beta”, “Pre-release”, “Release candidate”, “Obsolete” vai arī kādā citā veidā nerekomendē izmantošanai ražošanas sistēmās;
2.7.3.3.4. Sistēmas izstrādē nedrīkst izmantot komponentes, kurām ražotājs nepiegādā vai tuvāko 5 gadu laikā no izstrādes uzsākšanas brīža plāno pārtraukt izstrādi un/vai piegādāt drošības labojumus;
2.7.3.3.5. Veicot jauno komponenšu izstrādi un esošo komponenšu uzturēšanu, jāizmanto jau esošās tehnoloģijas. 
2.7.3.3.6. Sistēmā nedrīkst būt iebūvētas piekļuves, apejot autentifikācijas mehānismus.
2.7.3.3.7. IZPILDĪTĀJAM jāinformē PASŪTĪTĀJS par jaunām ražotāja operētājsistēmu, datubāzes vadības sistēmu, bibliotēku u.c. izstrādes ietvaru versijām un to konstatētajām ietekmēm uz Sistēmu.
2.7.3.3.8. IZPILDĪTĀJAM jānodrošina, ka Sistēma tiek pilnveidota un uzturēta tā, lai samazinātu visus potenciālos drošības atribūtu – konfidencialitātes, integritātes un pieejamības apdraudējuma riskus.
2.7.3.3.9. IZPILDĪTĀJAM Līguma darbības laikā jāinformē par atklātajām Sistēmas ievainojamībām, to novēršanas pasākumiem un termiņiem. Nekavējoties jāziņo par informācijas tehnoloģiju drošības incidentu un jāveic visas tā novēršanai nepieciešamās darbības.
2.7.3.4. Sistēmai jāizveido pietiekami kontroles mehānismi, lai nodrošinātu, ka sistēmas dati gan to pārraides, gan glabāšanas laikā netiek atklāti personām vai programmām, kurām nav attiecīgas autorizācijas. Piekļuve sistēmas datiem nodrošināma ievērojot šādus principus:
2.7.3.4.1. “Zina tikai tas, kuram jāzina” (need-to-know);
2.7.3.4.2. “Ir jānodrošina minimālās tiesības pienākumu pildīšanai”, gan lietotājiem, gan tehnoloģiskajiem lietotājiem (least privilege);
2.7.3.4.3. Jānodrošina lietotāju darbību reģistrācija un šo datu saglabāšana (accountability);
2.7.3.4.4. informācijas sistēmu datu apmaiņa, tajā skaitā informācijas iesniegšana, ir organizēta tā, lai iesaistītās puses nevarētu noliegt informācijas sūtīšanas vai saņemšanas faktu (non-repudiation).
2.7.3.5. Sistēmai jānodrošina, ka programmatūra nesniedz lietotājam informāciju, kas varētu apdraudēt sistēmas un saistīto IS drošību, tai skaitā, nepieļaujot iespēju lietotājam veikt analīzi par kļūdas un veikto sistēmas pārbaužu raksturu, kas varētu atvieglot tālākos uzbrukumus sistēmai. Kļūdas situācijās lietotājam jāparāda tikai minimālā nepieciešamā informācija, bet detalizēts kļūdas tehniskais apraksts jāsaglabā sistēmas notikumu audita žurnālā.
2.7.3.6. Sistēmas saskarnēm jābūt izveidotām tā, lai nevarētu apiet autentifikācijas un autorizācijas procedūras un nesankcionēti lietot sistēmas informāciju vai datnes.
2.7.3.7. IZPILDĪTĀJAM jānodrošina, ka sistēmas datu apmaiņas, kā arī citi iespējamie automatizētie datu apstrādes procesi tiek pildīti tikai ar tehnoloģisko lietotāju kontiem, kuriem funkcijas veikšanai ir noteiktas mazākās nepieciešamās tiesības. Tehnoloģisko lietotāju parolēm ir jābūt maināmām. Parole nedrīkst tikt izmantota ilgāk kā 12 mēnešus. Tehnoloģiskie lietotāji un to tiesības jādokumentē programmatūras projektējuma aprakstā;
2.7.3.8. Sistēmai jānodrošina šifrēšanas atbalsts datu apmaiņai:
2.7.3.8.1. nodrošinot informācijas kodēšanu, pārraidot to publiskā datu pārraides tīklā (atskaitot informāciju, kas ir publiski pieejama). Informācijas kodēšanai ir jāizmanto SSL/TLS protokols vismaz ar 256 bitu kodēšanu.
2.7.3.8.2. Nodrošinot saziņu, izmantojot HTTPS protokolu.
2.7.3.8.3. Nodrošinot sertifikātu pārbaudi.
2.7.3.8.4. Nodrošinot atbalstu izsaucēju un servisu autentifikācijai, izmantojot X509 klientu sertifikātus.
2.7.3.8.5. Gadījumos, kuros tas tiek atzīts par lietderīgu un kurus nosaka VID biznesa prasības, papildus var tikt izmantota datu šifrēšana ziņojumu līmenī ar diviem WS-Security paplašinājumiem: XML-Encryption un XML-Signature.
2.7.3.9. [bookmark: _Hlk161401378]Sistēmai jāizpilda šādas drošības standartu un normatīvo aktu prasības: 
2.7.3.9.1. Jānodrošina LVS ISO/IEC 15408 standartā “Informācijas tehnoloģija – Drošības tehnikas – IT drošības novērtējuma kritēriji” 2.daļā “Drošības funkcionālās komponentes” (Information technology — Security techniques — Evaluation criteria for IT security — Part 2: Security functional components) vai tam ekvivalentā standartā iekļauto rekomendāciju un vadlīniju ievērošanu, Līguma ietvaros formulējot un realizējot konkrētām sistēmām izvirzāmās drošības prasības; 
2.7.3.9.2. Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula); 
2.7.3.9.3. Ministru kabineta 2023.gada 04. jūlija noteikumos Nr.367 “Informācijas sistēmu vispārējās tehniskās prasības” minētās prasības; 
2.7.3.9.4. Ministru kabineta 2015.gada 28.jūlija noteikumos Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” minētās prasības; 
2.7.3.9.5. Citos uz informācijas sistēmu drošību attiecināmos normatīvajos aktos iekļautās prasības, kas tiek pieņemti un stājas spēkā sistēmas izstrādes laikā. 
2.7.3.10. Veicot sistēmas pilnveidošanu, uzturēšanu un garantiju IZPILDĪTĀJAM ir jānodrošina šādas drošības prasības: 
2.7.3.10.1. Noteikt un uzturēt risinājuma darbināšanai nepieciešamo operētājsistēmu un/vai datubāzes un to komponenšu minimumu, lai var veikt sistēmas cietināšanas pasākumus, atslēdzot nevajadzīgo funkcionalitāti, tādā veidā mazinot drošības riskus; 
2.7.3.10.2. Jānodrošina izmaiņu pārvaldības sistēma, kur izmaiņas ir fiksētas laikā, dokumentētas un atsekojamas; 
2.7.3.10.3. Jāuztur aktuālas Sistēmas saskarņu piekļuves prasības (porti un protokoli) un Sistēmas darbībai nepieciešamo servera pakalpojumu (servisu) saraksts; 
2.7.3.10.4. Pirms Nodevumu pakotnes sagatavošanas IZPILDĪTĀJAM jāveic pirmkodu apskates, kur līdztekus koda atbilstības kodēšanas standartiem izvērtēšanai un ievainojamību identificēšanai (atbilstoši OWASP interneta mājas lapā uzskaitītajām visvairāk izplatītajām drošības ievainojamībām (http://www.owasp.org/), tiek identificēti un izņemti neizmantota koda fragmenti un ļaundabīga koda iespraudumi, kā arī pakotnei, kas paredzēta uzstādīšanai produkcijas vidē, veic pārbaudi uz testēšanas nolūkiem ieviestu papildus saskarņu neesamību; 
2.7.3.10.5. Novēršot kādā sistēmas komponentē vai sadaļā konstatētu nepilnību, kas rada drošības riskus, jāveic arī pārējās sistēmas funkcionalitātes caurskatīšanu un analīzi ar mērķi atrast un novērst konkrētā veida nepilnību visās lietojuma vietās, kur tā var izpausties. 
2.7.3.11. Sistēmas kontroles mehānismi veidojami tā, lai nodrošinātu, ka persona, kas veikusi kādas darbības, nevar noliegt šādu darbību veikšanas faktu. Sistēmai jāļauj pamanīt gadījumus, kad informācija tikusi modificēta to pārraides vai glabāšanas laikā. 
2.7.4. Auditācijas prasības
2.7.4.1. Sistēmas audits tiek veikts divos līmeņos – datubāzu līmenī un lietojumprogrammatūras līmenī.
2.7.4.2. Lietojumprogrammatūras līmenī jāauditē šāda informācija:
2.7.4.2.1. datumu un laiku, kad reģistrēts notikums/darbība (Date and time);
2.7.4.2.2. IP adresi, no kuras pieslēdzies lietotājs (IP address);
2.7.4.2.3. sesijas soļa kārtas numuru (User session step number);
2.7.4.2.4. Java “Servlet” nosaukumu (Servlet name) vai mikroservisa nosaukumu;
2.7.4.2.5. darbības nosaukumu (Action name);
2.7.4.2.6. darbības parametrus (Action value).
2.7.4.3. Datubāzu līmenī jāauditē šāda informācija:
2.7.4.3.1. informācija par veikto darbību (Activity);
2.7.4.3.2. datu vienuma lauka izmaiņām (Entity change).
2.7.4.3.3. Informācija ir nododama uz VID DNS.
2.7.4.4. Par katru no lietotāja veiktajām darbībām jāuzglabā vismaz šāda informācija:
2.7.4.4.1. Darbības datums un laiks;
2.7.4.4.2. Lietotāja identitāte (lietotāja unikāls identifikators);
2.7.4.4.3. Darbības unikāls identifikators;
2.7.4.4.4. Darbības veids (pieslēgšanas sistēmai, atslēgšanās no sistēmas, ieraksta pievienošana, ieraksta labošana, utt.);
2.7.4.4.5. Darbības veidam specifisko informāciju:
2.7.4.4.5.1. Pieslēgšanās un atslēgšanās no sistēmas darbībām darbstacijas identifikators (nosaukums un IP adrese);
2.7.4.4.5.2. Datu atlases nosacījumi/kritēriji.
2.7.4.5. Auditācijas pieraksti par datos veiktajām izmaiņām jāizlādē failā. Datu izlādēšanas procedūras parametrus, kas nosaka nākamo audita datu izlādi, jāvar mainīt sistēmas administratoram. 

2.7.5. Pieejamības un lietojamības prasības
2.7.5.1. Lietotāja saskarnē jānodrošina atbilstība standarta ETSI EN 301 549 “IKT produktu un pakalpojumu publiskā iepirkuma pieejamības prasības Eiropā” 9.sadaļai. Šī prasība attiecas uz Līguma ietvaros izstrādātajām lietotāja saskarnēm vai saskarnēm, kuras iepriekš izstrādātās, ievērojot šīs prasības. Attiecībā uz pārējām saskarnēm, standarta prasību ieviešana būs izmaiņu pieprasījums.
2.7.5.2. Sistēmas lietotāja saskarnei jābūt pieejamai, izmantojot WEB pārlūkprogrammu. Saskarnei jānodrošina iespēja izmantot vismaz šādas ražotāja uzturētas populāras pārlūkprogrammas: 
2.7.5.2.1. MS EDGE;
2.7.5.2.2. Mozilla FireFox; 
2.7.5.2.3. Safari; 
2.7.5.2.4. Chrome. 
2.7.5.3. Ne vēlāk kā 14 dienu laikā pēc jaunas pārlūkprogrammas versijas iznākšanas IZPILDĪTĀJAM  jāinformē PASŪTĪTĀJS par konstatētajām ietekmēm uz Sistēmu.
2.7.5.4. [bookmark: _Hlk89433825]Pārlūkprogrammās (klienta pusē) atļauts izmantot šādas WEB tehnoloģijas: HTML, CSS, JavaScript, HTML5 paplašinājumus. Uzturamo pārlūkprogrammu sarakstu un to versijas saskaņo Pušu pilnvarotās personas pēc Līguma noslēgšanas.
2.7.5.5. Sistēmas lietotāju saskarnei jābūt pieejamai latviešu valodā. Saskarnē izmantotajai valodai (vārdiem, frāzēm) jābūt intuitīvi saprotamai lietotājiem. Sistēmas administratoru saskarni var veidot latviešu vai angļu valodā, ja tas neapgrūtina sistēmas lietošanu. 
2.7.5.6. No jauna izstrādātai Sistēmas funkcionalitātei ir jāatbilst šādiem lietojamības kritērijiem:
2.7.5.6.1. Sistēmai ir jābūt saprotamai. Visiem lietotāja saskarnes elementiem (navigācijas elementiem, ikonām, spiedpogām, utt.) jābūt viegli uztveramiem un veidotiem atbilstoši industrijas labajai praksei. Sistēmā jāizmanto termini, kas sakrīt ar PASŪTĪTĀJA ikdienas darbā izmantojamajiem terminiem. Retāk izmantotajiem un sarežģītākajiem terminiem vai jēdzieniem jābūt skaidrojumiem. 
2.7.5.6.2. Sistēmai ir jābūt viegli apgūstamai. Lietotāja palīdzības informācijai ir jābūt pilnīgai, konteksta jūtīgai un tai jāizskaidro kā paveikt tipiskos ikdienas uzdevumus. 
2.7.5.6.3. Ar sistēmu ir jābūt viegli operēt. Sistēmai jābūt veidotai vienotā stilā. Saskarnes elementiem jādarbojas konsistenti visās sistēmas sadaļās. Lielākai daļai darbību jābūt atsaucamām (undo) un datu ievades kļūdām jābūt labojamām. Gadījumos, kad nav iespējas labot datus vai atgriezties pie iepriekšējā stāvokļa jāparedz brīdinājumi pirms neatgriezeniskās darbības. Sistēmas interfeisam jābūt veidotam tā, lai tipiskās darbības neprasītu liekus klikšķus vai lieku pārslēgšanos starp dažādām ekrānformām. Datu ievades formām jāsatur datu validācijas kontroles. 
2.7.5.6.4. Sistēmas krāsu paletei ir jāatbilst valsts pārvaldes iestāžu vienotajam vizuālās identitātes grafiskajam standartam (http://www.mk.gov.lv/lv/content/grafiskais-standarts). 
2.7.6. Organizatoriskās prasības
2.7.6.1. IZPILDĪTĀJAM pakalpojuma sniegšanas laikā visi nodevumi jānoformē latviešu valodā un komunikācija ar VID jānodrošina latviešu valodā. Ja tiks piesaistīti speciālisti, kuri nepārvalda latviešu valodu, IZPILDĪTĀJAM šo speciālistu saziņā ar VID jānodrošina tulkošana bez papildu maksas. 
2.7.6.2. IZPILDĪTĀJAM jānodrošina speciālisti, kuri spēj strādāt ar Eiropas Komisijas tehniskajām specifikācijām angļu valodā.  PASŪTĪTĀJS var pieaicināt IZPILDĪTĀJU arī uz sanāksmēm, kurās jāsazinās gan mutiski, gan rakstiski angļu valodā. 
2.7.6.3. IZPILDĪTĀJAM ir jāidentificē sistēmu uzturēšanas, pilnveidošanas un garantijas nodrošināšanas pakalpojuma sniegšanas problēmas un savlaicīgi jāziņo par tām PASŪTĪTĀJAM, kopīgi ar PASŪTĪTĀJU nosakot nepieciešamās korektīvās darbības un kontrolējot to izpildes efektivitāti.
2.7.6.4. IZPILDĪTĀJAM ir jāveic projekta risku identificēšana, analīze, novērtēšana, uzraudzība un kontrole, risku mazināšanas un/vai novēršanas darbu plānošana un īstenošana.
IZPILDĪTĀJAM tehniskajā piedāvājumā ir jāapraksta projekta sākotnējo risku novērtējums, kā arī pieņēmumi, atkarības un ārējās ietekmes, kas tika ņemtas vērā, sagatavojot piedāvājumu.
2.7.6.5. IZPILDĪTĀJAM jānodrošina pakalpojuma nodrošināšanai nepieciešamo plānu (laika, izmaksu, izstrādes, u.t.t.) uzturēšanu. Pēc PASŪTĪTĀJA pilnvaroto personu pieprasījuma IZPILDĪTĀJAM 5 (piecu) darba dienu laikā jāiesniedz sistēmu uzturēšanai un pilnveidošanai nepieciešamie plāni (laika, izmaksu, izstrādes utt.). IZPILDĪTĀJAM jāpiedalās Nodevumu un versiju plānošanā, sagatavojot un pēc VID pieprasījuma nosūtot versiju plānus.
2.7.6.6. IZPILDĪTĀJAM ir jānodrošina kvalitātes pārvaldības procesi, kas nodrošinātu prasībām atbilstoša pakalpojuma piegādi.
2.7.6.7. IZPILDĪTĀJAM tehniskajā piedāvājumā ir jāapraksta pilnveidošanas un uzturēšanas kvalitātes nodrošināšanas un pārvaldības pasākumu (metožu) kopums, ko tas ir paredzējis izmantot sistēmu pilnveidošanas un uzturēšanas pakalpojuma kvalitātes nodrošināšanai.
2.8. [bookmark: _Toc87693748][bookmark: _Toc88556782] Garantijas saistības
2.8.1. IZPILDĪTĀJAM jānodrošina izstrādāto sistēmas papildinājumu un kļūdu labojumu garantija 12 (divpadsmit) mēnešu laikā. Garantijas termiņš sistēmas papildinājumiem tiek skaitīts no darbu nodošanas – pieņemšanas akta abpusējas parakstīšanas dienas.
2.8.2. Garantija ietver sistēmas bezatteices darbību pilnībā un attiecas gan uz IZPILDĪTĀJA izstrādāto (izmainīto) programmatūru, gan uz programmatūru, kuras darbību ietekmē IZPILDĪTĀJA izstrādātā (izmainītā) programmatūra.
2.8.3. Garantija ietver sistēmas kļūdu bezmaksas novēršanu atbilstoši Līguma 0.7.0 pielikumā “Sadarbības kārtība” noteiktajiem termiņiem.
2.8.4. Gadījumā, ja pastāv strīds par kļūdas cēloni (t.i., vai kļūdas cēlonis ir IZPILDĪTĀJA veiktās darbības un kļūda novēršama garantijas saistību ietvaros, vai kļūdas cēlonis ir sistēmas programmatūras kļūda, kura nav tikusi atklāta) Līguma termiņā, tiek pieņemts, ka, ja kļūdu nav iespējams atkārtot Sistēmas versijā, kuru IZPILDĪTĀJS pārņēmis, uz šādu kļūdu attiecas garantijas saistības.
2.8.5. Gadījumā, ja strīds par kļūdas cēloni rodas pēc Līguma termiņa beigām, tiek pieņemts, ka ja kļūdu ir iespējams atkārtot Sistēmas programmatūrā, kura nodota nākamajam sistēmas uzturētājam Tehniskās specifikācijas 2.9.1.2.5.apakšpunkta kārtībā, uz kļūdu attiecas garantijas saistības.
2.8.6. Gadījumā, ja pastāv strīds par kļūdas cēloni, pierādīšanas pienākums ir IZPILDĪTĀJAM.
2.9. [bookmark: _Toc88556783]Uzturēšanas nodošana 
2.9.1. Pēc PASŪTĪTĀJA pieprasījuma, IZPILDĪTĀJAM ir pienākums: 
2.9.1.1. Iesniegt PASŪTĪTĀJAM pārskatu par visām atvērtajām problēmām un to novēršanas paredzamo termiņu;
2.9.1.2. Nodrošināt PASŪTĪTĀJA norādītai trešajai personai, ar kuru noslēgts līgums par sistēmas tālāko uzturēšanu:
2.9.1.3. Piekļuvi sistēmas dokumentācijai;
2.9.1.4. Piekļuvi IZPILDĪTĀJA testa videi;
2.9.1.5. Ar PASŪTĪTĀJU saskaņotā termiņā nodot PASŪTĪTĀJA norādītai trešajai personai pirmkodu, kā arī sniegt atbalstu IZPILDĪTĀJA testa vides migrācijai uz trešās personas tehniskajiem resursiem bez papildu maksas, nepārsniedzot 10 cilvēkdienas 40 darba dienu laikā; 
2.9.1.6. Ar PASŪTĪTĀJU saskaņotā termiņā nodot trešajai personai automātiskās testēšanas skriptus un testa datu kopas;
2.9.1.7. Nodot programmatūras koda, konfigurācijas un dokumentācijas bibliotēkas datus. IZPILDĪTĀJA pienākums nodot PASŪTĪTĀJA norādītai trešajai personai datus un informāciju neietver pienākumu nodot programmatūras licences vai veikt kādu programmatūras vai datu formātu maiņu.


1.pielikums

1. Integrētā tarifa vadības sistēmas (ITVS) apraksts
VID ir izstrādāta ITVS, kura sastāv vēl no četrām apakšsistēmām – TARIC, Quota, Surveillance, 14(6) Atskaites. 
TARIC visās Eiropas Savienības (ES) dalībvalstīs tiek uzturēts saskaņā ar Padomes Regulu (EEK) Nr. 2658/87 (1987.gada 23.jūlijs) par tarifu un statistikas nomenklatūru un kopējo muitas tarifu, kā arī Eiropas Parlamenta un Padomes 2013.gada 9.oktobra Regulu Nr.952/2013, ar ko izveido Savienības Muitas kodeksu (SMK) un ar to saistītajiem tiesību aktiem. Šī ITVS apakšsistēma nodrošina automātisku nodokļu vai muitas parāda aprēķinu Elektroniskās muitas datu apstrādes sistēmas (EMDAS) Importa kontroles sistēmā, noformējot  noteiktu muitas procedūru, kā arī nodrošina automātisku netarifu pasākumu: importa/eksporta aizliegumu, ierobežojumu, sertifikātu un licenču kontroli, noformējot muitas deklarācijas, tai skaitā eksporta deklarācijas EMDAS Eksporta kontroles sistēmā. ITVS DB  katru darba dienu tiek aktualizēta, pamatojoties uz muitas jomu regulējošiem Eiropas Savienības Oficiālajā Vēstnesī publicētiem normatīvajiem aktiem, kā arī Latvijas Republikas normatīvajiem aktiem.
ITVS Quota apakšsistēma nodrošina tarifu kvotu pieteikumu apstrādi saskaņā ar SMK un  Komisijas Īstenošanas Regulu (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (54.pants).
Izmantojot statistikas Surveillance un 14(6) Atskaites jeb Antidempinga pārskatu apakšsistēmas, ITVS nodrošina statistikas datu apkopošanu, t.sk. saņemšanu no EMDAS, un nosūtīšanu: 
1) EK Nodokļu un muitas savienības Ģenerāldirektorātam (DG TAXUD) par importa un eksporta uzraudzībai pakļauto preču apjomiem (saskaņā ar SMK un Komisijas Īstenošanas Regulu (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (55.pants)); 
2) EK Tirdzniecības Ģenerāldirektorātam (DG TRADE) par izmeklēšanai, antidempinga un kompensācijas maksājumiem pakļauto preču importa apjomiem (saskaņā ar Eiropas Parlamenta un Padomes 2016.gada 8.jūnija Regulu (ES) Nr.2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis, kā arī Eiropas Parlamenta un Padomes 2016. gada 8. jūnija Regulu (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis).
No 2022.gada decembra līdz 2023.gada novembrim  ITVS ir veikts vairāk kā 300 tūkstoši transakciju, un ITVS datu bāzes pieaugums šajā pašā periodā ir 355 GB. Kopējais DB apjoms ir 0,9 TB.

2.1. 	ITVS sistēmas kopskats
ITVS ir publiski pieejama Internetā http://itvs.vid.gov.lv .
ITVS tiek integrēti muitas jomu regulējošie ES Oficiālajā Vēstnesī publicētie normatīvie akti un Latvijas Republikas normatīvie akti, kas oficiāli publicēti portālā “Latvijas Vēstnesis”.
ITVS nav autonoma sistēma, to veido vairāku sistēmu kopums, tā sastāv no četrām apakšsistēmām – Taric, Quota, Surveillance, 14(6) Atskaites, kā arī no saistītajām funkcionalitātēm sistēmas lietotāju daļējai administrēšanai un datu apmaiņai ar citām sistēmām. 
Informācijas apmaiņa notiek ne tikai ITVS ietvaros, bet arī ar citām ārējām muitas informācijas sistēmām, tādējādi savstarpēji aktualizējot sistēmu datu bāzēs uzkrāto informāciju un izvairoties no datu atkārtotas manuālas ievades (skat. arī att.4). 

4.attēls.  ITVS saskarnes ar ārējām sistēmām


No datu apstrādes operativitātes viedokļa svarīgākās ITVS ārējās saskarnes ir ar:
	
1)	Eiropas Komisijas sistēmām, izmantojot VID ISS ECI, caur kuru tiek:
•	saņemti TARIC aktualizācijas faili ITVS DB ar aktualizētiem EK TARIC un QUOTA datiem;
•	nosūtīti un saņemti tarifu kvotu pieprasījumu un atbilžu faili;
•	nosūtītas Surveillance atskaites un saņemti atbilžu faili;
3)	EMDAS, nodrošinot:
•	TARIC pasākumu automātisku kontroli un nodokļu vai muitas parāda aprēķinu atkarībā no piemērotās muitas procedūras un MD veida;
•	nepieciešamo klasifikatoru (no DG TAXUD saņemto un nacionālo datu) izlādi no DB;
•	klasifikatoru izlādi no DB, izmantojot VID ISS izvietotos ITVS servisus;
•	MD par preču izlaišanu brīvam apgrozījumam pieteikto tarifa kvotu validāciju un kvotu pieteikumu datu nodošanu, kā arī kvotu piešķiršanas datu nosūtīšanu uz EMDAS2;
•	MD datu saņemšanu Surveillance apakšsistēmā;
•	pasta preču klasifikatora datu saņemšanu ITVS;
•	Muitas parāda aprēķinu tranzītam.
4)	ITVS 14(6) Atskaites apakšsistēmas sagatavotais fails tiek manuāli pārkopēts uz EK izveidotu web aplikāciju;
5)	Eiropas Centrālo Banku valūtas kursu izgūšanai.
6) 	ārējām VID informācijas sistēmām klasifikatoru datu izgūšanai, izmantojot VID ISS izvietotos ITVS servisus.
7)  	CMIS, kas veic klasifikatoru nodošanu.

2.2. ITVS sistēmas arhitektūra
ITVS sistēma ir veidota kā trīs līmeņu sistēma (skat. att. 5.) - pirmajā līmenī atrodas datubāze, otrajā līmenī atrodas funkcionālā programmatūra, kas nodrošina datu ielādi, izlādi un sasaisti ar EK, kā arī citu funkcionalitāti, savukārt trešajā līmenī atrodas programmatūra, kas nodrošina lietotāja interfeisa un tīmekļa pakalpojumu darbību.
Datubāzes līmenis: šajā līmenī atrodas datubāzes serveris, kura darbību nodrošina Solaris 11.4 for SPARC operētājsistēma un Oracle 12c datubāzes pārvaldības sistēma. Datubāze sastāv no vienas shēmas, kura satur Taric, Quota, Surveillance un 14(6) Atskaites apakšsistēmu datus, kā arī galvenos sistēmas konfigurācijas datus, kas vitāli nepieciešami sistēmas darbībai. Datubāzes darbība tiek nodrošināta Real Application Clusters slēgumā.
Funkcionālās programmatūras līmenis: šī programmatūra atrodas uz aplikāciju servera, kura darbību nodrošina Oracle Linux Server 8 operētājsistēma, kura tiek atjaunota ar kritiskajiem ielāpiem, un Oracle Weblogic Server 12c  aplikāciju serveris. Programmatūra ir veidota, izmantojot Java 8 tehnoloģijas. Šajā līmenī tiek nodrošināta informācijas apmaiņa (datu failu saņemšana un sūtīšana), izmantojot VID ISS ECI, kā arī tiek nodrošināta datu apmaiņa ar CMIS un citām muitas informāciju sistēmām. Funkcionālās programmatūras līmenī notiek skriptu izpilde, kas nodrošina nepieciešamo programmatūras moduļu izsaukšanu. Šajā līmenī arī glabājas visi saņemtie un nosūtītie faili. Aplikāciju serveris spēj nosūtīt informatīvus e-pastus sistēmas lietotājiem un administratoriem par VID ISS ECI, Taric, Quota, Surveillance un 14(6) Atskaites apakšsistēmu darbību.
Lietotāja interfeisa līmenis: atrodas fiziski uz aplikāciju servera. Šajā līmenī atrodas programmatūra, kas nodrošina lietotāja interfeisu tīmekļa lapas veidā gan publiskiem, gan autorizētiem lietotājiem, ka arī tīmekļa servisi, kas nepieciešami datu apmaiņai ar ārējām sistēmām. Lietotāja interfeiss nodrošina saskarni gan latviešu, gan angļu valodā.


5.attēls.   ITVS sistēmas arhitektūra
2.3. ITVS komponenšu raksturojums
2.3.1. TARIC apakšsistēma
Noformējot importa un eksporta muitas procedūras, TARIC nodrošina:
•	Automātisku nodokļu aprēķinu, t.sk. ņemot vērā muitas procedūras un papildprocedūras, kuras tiek uzturētas ITVS TARIC nacionālajos datu administrēšanas lietojumos;
•	Automātisku netarifu pasākumu kontroli.
TARIC dati satur muitas jomu reglamentējošo normatīvo aktu apkopojumu par Eiropas Savienības un Latvijas Republikas noteiktajiem ārējās tirdzniecības pasākumiem, kas piemērojami precēm, pārvietojot tās pāri Eiropas Savienības muitas robežai.
TARIC ir šādi tarifu un netarifu pasākumi:
TARIFU pasākumi:
–	Trešo valstu nodokļu likmes;
–	Tarifu preferences;
–	Muitas Savienības nodokļi;
–	Antidempinga nodokļi;
–	Kompensācijas nodokļi;
–	Drošības naudas;
–	Papildus nodokļi;
–	Nodokļu atlikšana;
–	Akcīzes nodokļa likmes;
–	PVN;
–	Tarifu kvotas;
–	Eksporta kompensācijas u.c.
NETARIFU pasākumi:
–	Importa/eksporta aizliegumi;
–	Importa/eksporta ierobežojumi;
–	Daudzuma (kvantitatīvie) ierobežojumi;
–	Iepriekšējā uzraudzība (licences);
–	Dokumentu kontrole (izcelsmes apliecinājumi, importa/eksporta licences, sertifikāti);
–	Uzraudzības pasākumi u.c.
2. 
2.1. 
2.2. 
2.3. 
2.3.1. 
2.3.1.1. TARIC izpildāmās funkcijas
Galvenā Taric apašsistēmas funkcionalitāte ir Taric (TARif Intégré Communautaire vai integrētais kopienas tarifs) un nacionālo tarifu un netarifu pasākumu datu uzturēšana, kā arī nodokļa aprēķina un citu pasākumu nosacījumu izpildīšanas kontrole sasaistē ar  EMDAS, aizpildot muitas deklarāciju. TARIC dati tiek saņemti no EK, izmantojot VID ISS ECI, savukārt nacionālo pasākumu datus TARIC ievada atbildīgās Latvijas muitas amatpersonas (skat. arī att. 6.).
Dalībvalstu nacionālās administrācijas katru dienu saņem failus ar aktualizētu TARIC datu informāciju. Tas ļauj piemērot tiesību aktos noteiktās prasības muitošanas procesā.
TARIC nodrošina šādas funkcijas:
1.	publisku pieeju informācijai, kas nodrošina muitas darbinieku un uzņēmēju dažādu pieprasījumu apstrādi, tai skaitā:
•	meklēšanu par piemērojamiem pasākumiem pēc preces koda;
•	piemērojamo pasākumu meklēšanu preces kodam;
•	nodokļu aprēķina veikšanu;
•	preču kodu meklēšanu, t.sk. pēc preces apraksta;
•	preču kodu izmaiņu korelāciju tabulu attēlošanu;
•	mērsinga papildkodu, valūtas kursu, procedūru un papildprocedūru  u.c. datu atlasi;
2.	nacionālu datu uzturēšanu un administrēšanu, tai skaitā:
•	zemsvītru piezīmju, normatīvo aktu, sertifikātu, preču kodu sarakstu, papildkodu u.c. nacionālo TARIC un MD nepieciešamo datu administrēšanu;
•	nacionālu pasākumu datu administrēšanu, t.sk. tranzīta virziena pazīmes, kā arī C tipa brīdinājumu izveidošanu un administrēšanu ar EK un nacionālajiem TARIC pasākumu datiem;
•	muitas procedūru un papildprocedūru un tiem aprēķināmo nodokļu administrēšanu;
3.	atskaišu veidošanu, tai skaitā:
•	iegūt izmaiņu pārskatu par EK aktualizēto datu un nacionālo datu izmaiņām;
•	citi pārskati;
4.	EK datu uzturēšanu un aktualizāciju, izmantojot VID ISS ECI;
5.	automātisku piemērojamo nodokļu aprēķinu EMDAS, iesniedzot MD;
6.	valūtas kursu izgūšanu no Eiropas Centrālās Bankas mājas lapas;
7.	datu apmaiņas interfeisu ar CMIS un EMDAS; 
8.	datu apmaiņas interfeisu ar ITVS Quota apakšsistēmu;
9.	datu apmaiņas interfeisu ar ITVS Surveillance un 14(6) Atskaites apakšsistēmu;
10.	citas funkcijas, piemēram, informatīvu e-pastu sūtīšanu.

Uzņēmēji
Muitas darbinieki
ITVS datu bāze
Eiropas Komisija
VID ISS ECI
EK datu importa modulis
Publisko pieprasījumu 
sistēma
Administrācijas sistēma
Atskaišu sistēma
Interfeiss ar ārējām 
sistēmām
Taric datu distribūcija
Citas muitas informāciju sistēmas

6.attēls TARIC apakšsistēmas kopskats
2.3.1.1. [bookmark: _Toc26197360]
2.3.1.2.  Datu transformācijas modulis uz CMIS un EMDAS
TARIC apakšsistēma darbojas saiknē ar CMIS un EMDAS. 
No TARIC tiek replicēti dati par kombinēto nomenklatūru, dokumentiem, valstīm, mērvienībām, mērvienību apzīmējumiem, nacionālajiem tarifu pasākumiem un ar tiem saistītajiem papildkodiem, Valsts Kases valsts budžeta ieņēmumu banku kontiem, muitas procedūru un papildprocedūru u.c. dati.
TARIC datu saņemšanas modulis saņem aktualizācijas failus no EK. Dati tiek saņemti, interpretēti atbilstoši ITVS DB struktūrai un saglabāti DB. Atbildīgie muitas darbinieki administrē nacionālo pasākumu datus. Datu transformācijas modulis lasa informāciju no ITVS DB un ģenerē nepieciešamo informāciju CMIS un EMDAS1 sistēmām XML failu veidā, savukārt citas informācijas sistēmas (t.sk. EMDAS2 un MAIS) saņem šos datus no ITVS DB caur VIDISS json formātā (skat. arī att. 7). Ir izstrādāti vairāki veidi, kā replicēt datus:
1.	visu datu replicēšana;
2.	konkrēta tipa datu replicēšana, piemēram, preču kodi;
3.	visu datu replicēšana par iepriekšējās dienas izmaiņām;
4.	datu replicēšana kopš norādīta datuma līdz iepriekšējai dienai.

7.attēls. Datu replicēšanas mehānisms uz CMIS un EMDAS
2.3.1.3.  Datu apmaiņas modulis starp TARIC un EMDAS
Datu apmaiņa starp TARIC un EMDAS (turpmāk – deklarēšanas sistēma) piemērojamā nodokļa aprēķina veikšanai notiek, izmantojot tīmekļu servisu tehnoloģijas (skat. arī att. 8.): 
1)	formējot MD, tiek izsaukta automātiska nodokļa aprēķina vai MD datu validācijas funkcija deklarēšanas sistēmā;
2)	deklarēšanas sistēma sagatavo pieprasījumu, kas tiek nosūtīts TARIC;
3)	gadījumā, ja pieprasījums pēc nodokļu aprēķina ir nekorekts vai nesatur visus attiecīgā TARIC pasākuma piemērošanai nepieciešamos datus, TARIC nodokļu aprēķina modulis nosūta deklarēšanas sistēmai lietotājam saprotamu kļūdas paziņojumu; 
4)	gadījumā, ja pieprasījums satur korektu un TARIC pasākumu piemērošanai pilnīgu informāciju, Taric nodokļu aprēķina modulis veic nodokļu aprēķinu un nosūta atbildi;
5)	saņemtā informācija tiek attēlota attiecīgajās MD;

8.attēls. Datu apmaiņas modulis starp Taric un EMDAS
2.3.2. QUOTA apakšsistēma
Quota ir ITVS apakšsistēma. Quota nodrošina ES tarifa kvotu datu un Latvijas muitas tarifa kvotu pieteikumu administrēšanu – pieteikumu saņemšanu no EMDAS vai manuālu sagatavošanu, kvotu pieprasījumu failu izveidošanu un nosūtīšanu EK, kā arī EK atbilžu saņemšanu un apstrādi (skat. arī att. 8.).
2.3.2.1.  QUOTA izpildāmās funkcijas
Quota nodrošina šādas funkcijas:
1.	saņem kvotu datus no Taric aktualizācijas failiem, izmantojot VID ISS ECI;
2.	izveido un sūta kvotu pieprasījumus EK, izmantojot VID ISS ECI;
3.	saņem atbildes failus no EK, izmantojot VID ISS ECI; 
4.	attēlo kvotu piešķiršanas rezultātus; 
5.	piedāvā kvotu administrēšanu autorizētiem lietotājiem, tai skaitā:
-	saņemto un nosūtīto failu attēlošanu;
-	tarifa kvotu pieteikumu administrēšanu;
-	kvotu administrēšanu;
-	informācijas administrēšanu;
6.	sistēmas ārējiem lietotājiem (piemēram, uzņēmējiem) ir iespēja, izmantojot publiski pieejamo Quota apakšsistēmu, tai skaitā veikt:
-	tarifa kvotu meklēšanu;
-	tarifa kvotu detalizētās informācijas (tas ir informācijas par spēkā esamības periodu, atlikumu, statusu, preču, kuriem piemērojama kvota, kodiem un to izcelsmi, kvotas daudzumu un statusu izmaiņu vēsturi) aplūkošanu;
-	kvotu statusu izmaiņu meklēšanu;
-	tarifu kvotu pieteikumu piešķiršanas rezultātu meklēšana pēc MD  numura;
-	informācijas meklēšanu un aplūkošanu;
7.	saikne ar TARIC apakšsistēmu (izmantojot preču kodus, kuriem noteiktas tarifa kvotas);
8.	datu apmaiņas interfeiss ar EMDAS (pieteikumu validācija un saglabāšana no EMDAS);
9.	datu apmaiņas interfeiss ar CMIS (informācijas par pieprasītajām/piešķirtajām kvotām nodošana);
10.	citas funkcijas, piemēram, informatīvu e-pastu sūtīšana.
[image: ]
9.attēls. Quota apakšsistēmas kopskats
2.3.2.2.  Quota datu transformācijas modulis uz CMIS
No Quota apakšsistēmas ir iespējams replicēt datus par kvotu pieprasījumiem un atbildēm uz CMIS. 
Quota apakšsistēma nosaka, kādi dati tai nepieciešami replicēšanai uz CMIS un automātiski replicē izveidoto XML failu reizi dienā vai arī manuāli tiek veikta datu izlāde par konkrētu laika periodu.
Faili tiek veidoti atbilstoši iepriekš izveidotām shēmām. Katrs fails satur unikālu numuru, kas sastāv no tā tipa, izveides datuma un laika, kā arī kārtas numura. Kārtas numurs vienmēr ir pieaugošs.
2.3.2.3.  Datu apmaiņas modulis ar EMDAS
Kvotu pieprasījumi no EMDAS MD formēšanas procesā automātiski tiek nosūtīti Quota apakšsistēmai, izmantojot Tīmekļa pakalpojumus.
EMDAS nodrošina kvotu pieprasījumu automātisku nosūtīšanu, kā arī pieprasījumu apstiprinājuma saņemšanu, veicot MD noformēšanu un pēcmuitošanas labošanu.
Quota tīmekļa pakalpojums nodrošina EMDAS sasaisti ar Quota apakšsistēmu. Šis pakalpojums ļauj saglabāt kvotu pieprasījumu Quota datubāzē. Ir iespējams arī pārbaudīt kvotu pieprasījumu, to nesaglabājot DB. 
Ja deklarācija deklarēšanas sistēmā tiek anulēta, kvotu administratoram tiek izsūtīts informatīvs e-pasts ar paziņojumu, ka deklarācija ar kvotu ir anulēta. 
Ja deklarēšanas sistēmā tiek labota MD, tad tiek nosūtīts pieprasījuma papildinājums uz Quota apakšsistēmu esošajam pieprasījumam. 
Ja EMDAS tiks noformēta jauna MD anulētās MD vietā, tad Quota apakšsistēma saņems pieprasījumu ar atsauci uz anulēto MD. 
10.attēlā ir attēlota mijiedarbība starp deklarēšanas sistēmu un Quota apakšsistēmu, veicot MD apstrādi muitošanas procesā.

10.attēls. Mijiedarbība starp EMDAS un Quota apakšsistēmu
2.3.3. SURVEILLANCE un 14(6) Atskaites apakšsistēmas
Surveillance ir atskaišu apakšsistēma par atsevišķu (jūtīgo) preču importu un eksportu Latvijas Republikā. Preču sarakstu, kuru importa vai eksporta gadījumi jāiekļauj atskaitē, regulē EK, nosakot attiecīgos pasākumu veidus.
14(6) Atskaites ir atskaišu apakšsistēma par antidempinga un kompensācijas pasākumiem (piemēram, antidempinga nodoklis) pakļauto preču importu Latvijas Republikā. Preču sarakstu, kuru importa gadījumi jāiekļauj atskaitē, regulē EK, nosakot attiecīgos pasākumu veidus.
2.3.3.1.  Surveillance un 14(6) Atskaites apakšsistēmu izpildāmās funkcijas
Surveillance un 14(6) Atskaites apakšsistēmas nodrošina šādas funkcijas:
1.	spēj saņemt MD datus no EMDAS, veikt to pārbaudi pret Taric datiem ITVS datubāzē un nepieciešamos statistikas datus ierakstīt ITVS DB, kā arī attēlot tos atbildīgajām personām;
2.	Surveillance apakšsistēma automātiski izveido un nosūta nepieciešamās atskaites EK, izmantojot VID ISS ECI, savukārt 14(6) Atskaites apakšsistēmā izveidotās atskaites manuāli tiek kopētas EK izveidotā web aplikācijā;  
3.	autorizētām personām ir iespēja pārlūkot ielādētos MD datus un nepieciešamības gadījumā veikt izmaiņas, kā arī manuāli izveidot un nosūtīt izveidotās atskaites jebkurā laikā;
4.	Surveillance apakšsistēma nodrošina atbildes failu saņemšanu no EK un to attēlošanu atbildīgajai personai, atbildes failu saņemšana notiek, izmantojot VID ISS ECI Surveillance vajadzībām, savukārt e-pastā tiek saņemtas atbildes par 14(6) Atskaites apakšsistēmas izveidotajām atskaitēm;
5.	citas funkcijas, piemēram, informatīvu e-pastu sūtīšana.

11.attēls. Surveillance un 14(6) Atskaites apakšsistēmu kopskats
2.3.3.2.  Datu transformācijas modulis MD datu padošanai no EMDAS uz Surveillance un 14(6) Atskaites apakšsistēmām
MD datu nosūtīšanai Surveillance un 14(6) Atskaites apakšsistēmām no EMDAS ir paredzēts speciāls interfeiss Tīmekļa pakalpojumu veidā (skat. arī att.12.). Ir izveidota programmatūra, kas no EMDAS datubāzes nosūta nepieciešamos MD datus Surveillance un 14(6) Atskaites  apakšsistēmām tīmekļa pakalpojumu interfeisā paredzētajā formātā.

12.attēls. MD datu nosūtīšana no EMDAS uz Surveillance un 14(6) Atskaites apakšsistēmām
2.3.3.3. Atskaišu izveidošanas un nosūtīšanas mehānisms
Atskaišu failu izveidi un nosūtīšanu Surveillance un 14(6) Atskaites apakšsistēmu vajadzībām nodrošina UNIX crontab komandas. Šīs komandas paredz konkrētu programmatūras moduļu izsaukšanu konkrētos laikos. ITVS ir paredzēta iespēja veikt izveidoto atskaišu failu nosūtīšanu EK, arī izmantojot sistēmas interfeisa iespējas.  
2.4. Paredzamās izmaiņas ITVS sistēmā
•	izmaiņu realizācija saistībā ar SMK u.c. ES un Latvijas Republikas normatīvo aktu, kas regulē ārējo tirdzniecību un muitas maksājumus, prasībām un to grozījumiem, t.sk. saistībā ar vienkāršoto preču klasificēšanu atkarībā no muitas procedūrām un MD veidiem.
•	izmaiņu realizācija saistībā ar EK Surveillance sistēmas pilnveidošanu. 
•	ITVS TARIC un QUOTA datu loģiskas pārskatāmības interneta vietnē un visu publiski pieejamo TARIC un QUOTA datu meklēšanas iespēju uzlabošana.

1.7. ITVS un tās komponenšu izstrādi reglamentējošie dokumenti 
Sistēmas darbību reglamentē un tai izvirzāmās prasības nosaka šādi dokumenti: 
-	Eiropas Parlamenta un Padomes 2008.gada 15.janvāra Lēmums 70/2008/EK par elektronisku muitas un tirdzniecības vidi; 
-	Eiropas Parlamenta un Padomes 2013.gada 9.oktobra Regula Nr.952/2013, ar ko izveido Savienības Muitas kodeksu (SMK); 
-	Eiropas Parlamenta un Padomes 2016.gada 14.decembra Regula (ES) 2016/2339, ar ko attiecībā uz precēm, kuras ir uz laiku izvestas no Savienības muitas teritorijas pa jūru vai pa gaisu, groza Regulu (ES) Nr. 952/2013, ar ko izveido Savienības Muitas kodeksu; 
-	Komisijas 2015.gada 28.jūlija Deleģētā regula (ES) 2015/2446, ar ko papildina Eiropas Parlamenta un Padomes Regulu (ES) Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (DA); 

-	Komisijas 2015.gada 24.novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr.952/2013, ar ko izveido Savienības Muitas kodeksu (IA); 
-	Komisijas 2019.gada 13.decembra Īstenošanas lēmums (ES) 2019/2151, ar ko izveido darba programmu par Savienības Muitas kodeksā paredzēto elektronisko sistēmu izstrādi un ieviešanu
-	Ministru kabineta 2023.gada 4.jūlija noteikumi Nr.367 “Informācijas sistēmu vispārējās tehniskās prasības”;
-	Ministru kabineta 2010.gada 13.aprīļa noteikumi Nr.357 "Kārtība, kādā iestādes sadarbojoties sniedz informāciju elektroniskā veidā, kā arī nodrošina un apliecina šādas informācijas patiesumu"; 
-	Ministru kabineta 2015.gada 28.jūlija noteikumi Nr.442 " Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām "; 

